രോഹിത് നായകന് വെങ്കിടേഷ് അയ്യര്, ഹര്ഷല് പട്ടേല്, ആവേശ് ഖാന്, ഋതുരാജ് ടീമില് ന്യൂഡല്ഹി ഇന്ത്യന് ട്വന്റി 20 ക്രിക്കറ്റ് ടീമിനെ രോഹിത് ശര്മ നയിക്കും. വിരാട് കോഹ്ലിക്ക് പകരക്കാരനായാണ് നിയമനം. ലോകകപ്പിനുശേഷം കോഹ്ലി സ്ഥാനമൊഴിഞ്ഞിരുന്നു. നവംബര് 17ന് ന്യൂസിലന്ഡിനെതിരായ ട്വന്റി 20യില് രോഹിത് ഔദ്യോഗികമായി ക്യാപ്റ്റന് കുപ്പായമണിയും. ഓപ്പണര് ലോകേഷ് രാഹുലാണ് വൈസ് ക്യാപ്റ്റന്. കോഹ്ലി ഉള്പ്പെടെയുള്ള താരങ്ങള്ക്ക് വിശ്രമം അനുവദിച്ചിട്ടുണ്ട്. പതിനാറംഗ ടീമില് ഓള്റൗണ്ടര് വെങ്കിടേഷ് അയ്യരും മീഡിയം പേസര് ഹര്ഷല് പട്ടേലും ആവേശ് ഖാനുമാണ് പുതുമുഖങ്ങള്. ഋതുരാജ് ഗെയ്ക്വാദും ടീമിലുള്പ്പെട്ടു. ഐപിഎല്ലിലെ മികച്ച പ്രകടനമാണ് ഈ താരങ്ങള്ക്ക് ദേശീയ ടീമിലേക്ക് വഴിയൊരുക്കിയത്. ശ്രേയസ് അയ്യരും യുശ്വേന്ദ്ര ചഹാലും ടീമില് തിരിച്ചെത്തി. കോഹ്ലിക്കൊപ്പം പേസര്മാരായ ജസ്പ്രീത് ബുമ്ര, മുഹമ്മദ് ഷമി, സ്പിന്നര് രവീന്ദ്ര ജഡേജ എന്നിവര്ക്കും വിശ്രമം നല്കി. ഓള്റൗണ്ടര് ഹാര്ദിക് പാണ്ഡ്യക്ക് ഇടംകിട്ടിയില്ല. ശര്ദുള് താക്കൂറിനും ടീമില് തുടരാനായില്ല. ലോകകപ്പ് ടീമിലുണ്ടായിരുന്ന വരുണ് ചക്രവര്ത്തി, രാഹുല് ചഹാര് എന്നീ സ്പിന്നര്മാരും പുറത്തായി. ദക്ഷിണാഫ്രിക്കന് പര്യടത്തിനുള്ള ഇന്ത്യന് എ ടീമിനെ പ്രിയങ്ക് പാഞ്ചല് നയിക്കും. ദേവ്ദത്ത് പടിക്കലും പൃഥ്വി ഷായും ഇടംനേടിയപ്പോള് സഞ്ജു സാംസണെ പരിഗണിച്ചില്ല. ടീം രോഹിത് ശര്മ, ലോകേഷ് രാഹുല്, ഋതുരാജ് ഗെയ്ക്വാദ്, ശ്രേയസ് അയ്യര്, സൂര്യകുമാര് യാദവ്, ഋഷഭ് പന്ത്, ഇഷാന് കിഷന്, വെങ്കിടേഷ് അയ്യര്, യുശ്വേന്ദ്ര ചഹാല്, ആര് അശ്വിന്, അക്സര് പട്ടേല്, ആവേശ് ഖാന്, ഭുവനേശ്വര് കുമാര്, ദീപക് ചഹാര്, ഹര്ഷല് പട്ടേല്, മുഹമ്മദ് സിറാജ്.